RETNINGSLINJER (INSTRUKS) FOR MUNNLEG EKSAMEN I GRUNNSKuLEN

Sunnmøre regionråd Oppvekst

|  |  |  |  |  |
| --- | --- | --- | --- | --- |
| Månad | Aktivitet/rutine | Frist | Ansvar | Merknad |
| Sept./okt. | Evaluere eksamensgjennomføring | 1.10. | Skulefagleg | Skjer i møte SRO\*\* |
| Fastsetje og fordele eksamensdagar\* i kommunane | SRO |  |
| Februar | Møte gjennomgang av instruksar og anna dokumentasjon. Planlegging av munnleg eksamen, ansvarsavklaring | 1.02. | Koordinator | Deltakarar: Eksamensansvarlege i kommunane |
|  | Distribusjon av skjema til bruk for skulane | 15.02. | Koordinator |  |
| Mars | Sensorskulering | Mars | SRO |  |
| Innsending av utfylt skjema | 10.03. | Rektor | Sendast skulefagleg |
| April | Tildeling av sensorar | 01.04. | Koordinator |  |
| Mai | Innlevering fagrapportar | 01.05. | Faglærar/rektor | Fagrapp. rektor |
| Juni | Gjennomføring  | juni | Rektor |  |
| \* Eksamen skal ikkje gjennomførast på måndag eller dagen etter høgtidsdag \*\*SRO, Sunnmøre regionråd Oppvekst |

ÅRSHJUL

Innhold

[1. Ansvar 2](#_Toc504564994)

[1.1 Skuleeigar sitt ansvar 2](#_Toc504564995)

[1.2 Region Nordre Sunnmøre sitt ansvar 2](#_Toc504564996)

[1.3 Rektor sitt ansvar 3](#_Toc504564997)

[1.4 Faglærar sitt ansvar 4](#_Toc504564998)

[1.5 Sensor sitt ansvar 4](#_Toc504564999)

[2. Avklarande omgrep 4](#_Toc504565000)

[2.1 Munnleg eksamen 4](#_Toc504565001)

[2.2 Sensor og faglærar 5](#_Toc504565002)

[3. Sentrale dokument og lenker 5](#_Toc504565003)

[4. Gjennomføringsplan – milepelar, årshjul m.m. 5](#_Toc504565004)

[4.1 Rettleiande gjennomføringsplan 5](#_Toc504565005)

[4.2 Eksamensform 6](#_Toc504565006)

[4.3 Fagrapport 6](#_Toc504565007)

[4.4 Førebuingsdag 7](#_Toc504565008)

[4.5 Gjennomføring av eksamen 8](#_Toc504565009)

[4.5.1 Prøvesituasjonen: 8](#_Toc504565010)

[4.5.2 Samhandling mellom faglærar og sensor 9](#_Toc504565011)

[4.5.3 Vurdering og karaktersetting 9](#_Toc504565012)

[4.5.4 Kvalitetssikring og etterarbeid 10](#_Toc504565013)

[5. Instruks for sensor, lærar og elev 11](#_Toc504565014)

[5.1 Instruks for sensor 12](#_Toc504565015)

[5.1.1 Ekstern sensor sine oppgåver i samband med munnleg avgangsprøve 12](#_Toc504565016)

[5.1.2 Melderutinar 13](#_Toc504565017)

[5.1.3 Prøvemodell 13](#_Toc504565018)

[5.1.4 Eksamen 14](#_Toc504565019)

[5.1.5 Karakter 15](#_Toc504565020)

[5.1.6 Klage 15](#_Toc504565021)

[5.1.7 Tilhøve mellom lokal instruks og opplæringslova m/merknader 16](#_Toc504565022)

[5.2 Instruks for lærar 17](#_Toc504565023)

[5.2.1 Melderutinar 17](#_Toc504565024)

[5.2.2 Fagrapport 18](#_Toc504565025)

[5.2.3 Faglærar/eksaminator sine oppgåver i samband med munnleg avgangsprøve 18](#_Toc504565026)

[5.2.4 Prøvemodell 19](#_Toc504565027)

[5.2.5 Eksamen 20](#_Toc504565028)

[5.2.6 Karakter 20](#_Toc504565029)

[5.3 Instruks for elev 22](#_Toc504565030)

[5.3.1 Prøvemodell 22](#_Toc504565031)

[5.3.2 Eksamen 23](#_Toc504565032)

[5.3.3 Karakter 23](#_Toc504565033)

[5.3.4 Klage 23](#_Toc504565034)

[6. Vedlegg 24](#_Toc504565035)

# 1. Ansvar

## 1.1 Skuleeigar sitt ansvar

Ansvar for gjennomføring av munnleg eksamen i grunnskulen er lagt til skuleeigar i …….. kommune, jf. forskrift til Opplæringslova [§ 3-29.](https://lovdata.no/forskrift/2006-06-23-724/%C2%A73-29)

Skuleeigar kan delegere gjennomføringa av lokalt gitt eksamen til den enkelte skule.

Delegasjon i samband med gjennomføringa av munnleg eksamen går fram av pkt. 1.2 og 1.3.

Denne instruksen er forpliktande for skuleleiar, for den enkelte skule i ….. kommune og for faglærarar og sensorar som medverkar til å gjennomføre munnleg eksamen i ………. kommune.

Rektor har ansvar for gjennomføringa av eksamen ved den enkelte skule, og ein viser særskilt til pkt. 1.3 om rektor sitt ansvar.

Spørsmål eller problemstillingar som ikkje vert omtalt i denne instruksen, eller er knytt til skulen sine eigne rutinar, blir avklart av rektor.

Skuleleiinga bør delta i sensorskuleringa som blir gjennomført i regi av regionsamarbeidet i mars.

## 1.2 Region Nordre Sunnmøre sitt ansvar

Frå og med 2018 har sensorsamarbeidet vorte utvida til å gjelde alle kommunane som inngår i Nordre Sunnmøre region, dvs. Ålesund, Sula, Giske, Haram, Skodje, Sandøy, Sykkylven, Stranda, Ørskog, Stordal og Norddal. Ein legg til grunn at sensorskuleringa, og arbeidet med koordinering av gjennomføring av munnleg eksamen vert lagt til koordinator for regionsamarbeidet. Koordinator skal primært samhandle med dei ansvarlege for gjennomføring av munnleg eksamen i kommunane, jf. pkt. 1.1.

Regionsamarbeidet vil ha følgjande ansvar:

* Leggje til rette for eit godt og strukturert samarbeid med skulefagleg ansvarleg i dei enkelte kommunane i samband med planlegging og gjennomføring av munnleg eksamen
* Utvikle, oppdatere og distribuere årshjul for planlegging og gjennomføring av munnleg eksamen
* Utvikle og oppdatere malar/skjema for m.a. rekruttering og tildeling av sensorar
* Fordele sensorar til dei enkelte kommunane som sikrar brei sensurering på ulike fagområde
* Gjennomføre evaluering/oppsummering av eksamensgjennomføring etter nærare føringar frå skulegruppa i regionsamarbeidet
* Gjennomføre fellesskulering av dei ulike partane i sensorsamarbeidet

## 1.3 Rektor sitt ansvar

Rektor vil ha følgjande ansvar:

* Sikre at rutinar for munnleg eksamen vert gjennomgått ved oppstart av nytt skuleår
* Sikre at lærarane har nødvendig vurderingskompetanse i fag
* Sikre god rekruttering til sensoroppdrag i regionen, og at ein rekrutterer minst det talet som trengs til intern sensurering (ved eigen skule). Det vert lagt til grunn at prøvepartia til vanleg ikkje overstig 12 elevar
* Sikre at fagrapportar vert utarbeidd innan tidsfristen, jf. instruks for lærar
* Sikre at sperrefrist vert overhalde, og at nødvendig informasjon vert sendt til aktuelle kommunar, lærarar og elevar om trekkfag iht. regelverket, jf. forskrift til oppl.lov [§ 3-2I9](https://lovdata.no/forskrift/2006-06-23-724/%C2%A73-29). Informasjon vert sendt gjennom kommunen sitt sak- og arkivsystem.
* Sikre at førebuingsdelen vert gjennomført iht. regelverket, jf. forskrift til oppl.lov [§ 3-29](https://lovdata.no/forskrift/2006-06-23-724/%C2%A73-29)
* Sikre eleven sine rettar mht. til bruken av hjelpemiddel til eksamen, jf. forskrift til oppl.lov [§ 3-31](https://lovdata.no/forskrift/2006-06-23-724/%C2%A73-31)
* Sikre at gjennomføring av eksaminering skjer iht. til regelverket, jf. forskrift til oppl.lov [§ 3-29](https://lovdata.no/forskrift/2006-06-23-724/%C2%A73-29)
* Rektor ved avgivarskule må i samarbeid med koordinator skaffe ny sensor ved forfall
* Rektor må sikre gjennom rutinar/prosedyrar på eigen skule korleis og når om sensor må melde forfall
* Sikre at sensor er gjort kjent med at skulen skal følgje føringane i rutinar til nordre Sunnmøre for gjennomføring av eksamen
* Rektor kan delta i sensorskuleringa som blir gjennomført i regi av regionsamarbeidet primo mars.

## 1.4 Faglærar sitt ansvar

* Utarbeide fagrapportar innan 1.mai
* Utarbeide forslag til eksamensoppgåver
* Etablere kontakt med ekstern sensor, herunder drøfte oppgåvene og gjennomføringa med sensor
* Vurdere om det er nødvendig med særskilt informasjon til sensor kring elevar med særlege behov – må først avklarast med rektor
* Sikre at elevar som treng nødvendige hjelpemiddel til eksamineringa har tilgang til dette, jf. [§§ 3-31](https://lovdata.no/forskrift/2006-06-23-724/%C2%A73-31) og [32](https://lovdata.no/forskrift/2006-06-23-724/%C2%A73-32)
* Drøfte saman med sensor hovudlinjene for dei kriteria som skal nyttast for vurdering av elevsvara
* Avklare med sensor korleis eksamineringa skal gjennomførast
* Vere eksaminator ved gjennomføringa
* Sikre at det vert avsett tid i etterkant av eksaminasjonen til oppsummering, drøfting av opplegg – og gjennomføring

## 1.5 Sensor sitt ansvar

* Sikre at eksamensoppgåvene gir nødvendig grunnlag for å vurdere ulike sider ved eleven sin kompetanse slik dette er nedfelt i læreplan og i fagrapport
* Drøfte saman med faglærar hovudlinjene for dei kriteria som skal nyttast for vurdering av elevsvara
* Avklare med eksaminator korleis eksamineringa skal gjennomførast
* Fastsetje karakter i samråd med faglærar og gjere karakteren kjent for eleven
* Karakteren skal grunngjevast

# 2. Avklarande omgrep

## 2.1 Munnleg eksamen

Omgrepet munnleg eksamen er i forskrift til Opplæringslova og i skriv frå Utdanningsdirektoratet nytta saman med omgrepa ”lokalt gitt eksamen” og ”lokalt gitt munnleg eksamen”. I denne instruksen er difor omgrepet ”munnleg eksamen” brukt i tråd med det som vert nytta av Utdanningsdirektoratet i seinare skriv.

## 2.2 Sensor og faglærar

Forskrift til Opplæringslova legg til grunn at det ved eksamen som krev eksaminasjon, skal det vere to sensorar, der den eine kan vere eleven sin faglærar.

Faglæraren har ikkje rett til å vere sensor, og skuleigar/skulen kan derfor velje å bruke ein annan enn faglæraren som den andre sensoren*.*

Omgrepet ”ekstern sensor” blir i denne instruksen nytta på den av sensorane som ikkje er eleven sin faglærar og kjem frå ein anna skule. Ved særlege tilhøve kan ein nytte sensor frå eigen skule.

# 3. Sentrale dokument og lenker

* [Kunnskapsløftet](https://www.udir.no/utdanningslopet/grunnskole/#110018)
* [St.meld. 31 (2007-2008)](http://www.regjeringen.no/nb/dep/kd/dok/regpubl/stmeld/2007-2008/stmeld-nr-31-2007-2008-.html?id=516853): *Kvalitet i skolen.*
* [Forskrift til Opplæringslova, § 3-29](http://www.lovdata.no/for/sf/kd/td-20060623-0724-008.html#3-29)
* [Utdanningsdirektoratet](http://www.udir.no/Vurdering/Eksamen-grunnskole/)
* [Rundskriv Udir-2-2014, Lokalt gitt muntlig eksamen](https://www.udir.no/regelverk-og-tilsyn/finn-regelverk/etter-tema/eksamen/Udir-2-2014/)
* [Kjenneteikn på måloppnåing](https://www.udir.no/laring-og-trivsel/vurdering/sluttvurdering/kjennetegn-pa-maloppnaelse/)

# 4. Gjennomføringsplan – milepelar, årshjul m.m.

## 4.1 Rettleiande gjennomføringsplan

Gjennomføringsplanane er ulike i dei ulike kommunane (kven som gjer arbeidet og korleis. Det må vere ein dag i mellom eksamensdagane. Dette for å sikre at alle elevane får same rettleiinga på førebuingsdagen. Elevar og lærarar bør tidleg, og helst ved oppstart av 10. årssteg, gjerast merksame på rammer for lokalt gitt eksamen. Ein legg til grunn at elevane utover 10. årssteget får oppleve ein prøvesituasjon som liknar ein lokalt gitt eksamen.

Moment som bør vektleggast i prøvesituasjonen:

* Elevane er kjende med rammer og reglar for eksamen
* Elevane har erfaring med aktuelle oppgåvetypar
* Elevane har erfaring med korleis rettleiing vert gitt
* Elevane har erfaring frå PowerPoint-presentasjonar/bruk av IKT-utstyr
* Elevane har fått informasjon om krav som blir stilte, og kva for kriterium dei vert vurderte etter
* Elevane og dei føresette har fått informasjon om reglar for klagerett i høve lokalt gitt eksamen

Følgjande gjennomføringsplan vert lagt til grunn (rullert årleg i god tid før ny planlegging:

|  |  |  |  |  |
| --- | --- | --- | --- | --- |
| Månad | Aktivitet/rutine | Frist | Ansvar | Merknad |
| Sept./okt. | Evaluere eksamensgjennomføring | 1.10. | Skulefagleg | Skjer i møte SRO\*\* |
| Fastsetje og fordele eksamensdagar\* i kommunane | SRO |  |
| Februar | Møte gjennomgang av instruksar og anna dokumentasjon. Planlegging av munnleg eksamen, ansvarsavklaring | 1.02. | Koordinator | Deltakarar: Eksamensansvarlege i kommunane |
|  | Distribusjon av skjema til bruk for skulane | 15.02. | Koordinator |  |
| Mars | Sensorskulering | Mars | SRO |  |
| Innsending av utfylt skjema | 10.03. | Rektor | Sendast skulefagleg |
| April | Tildeling av sensorar | 01.04. | Koordinator |  |
| Mai | Innlevering fagrapportar | 01.05. | Faglærar/rektor | Fagrapp. rektor |
| Juni | Gjennomføring  | juni | Rektor |  |
| \* Eksamen skal ikkje gjennomførast på måndag eller dagen etter høgtidsdag \*\*SRO, Sunnmøre regionråd Oppvekst |

##

## 4.2 Eksamensform

Alle elevar på 10. trinn i grunnskulen skal trekkast ut til munnleg eksamen. Det vert opplyst om eksamensfag 48 timar før eksamen. Elevane trekkjer tema/problemstilling til førebuing 24 timar før eksamen. Munnleg eksamen er på inntil 30 minutt per elev og kan gjennomførast individuelt eller i par.

## 4.3 Fagrapport

Det er viktig med gode fagrapportar slik at elevane greier å arbeide sjølvstendig og godt den første dagen etter at dei får vite kva fag dei kjem opp i (trekkfag).

Vi minner om felles mal for fagrapport som skal brukast som utgangspunkt på alle skular. Eigen innarbeidd mal kan brukast.

Saman med elevane utarbeider faglærar ein fagrapport som presiserer korleis elevgruppa har arbeidd for å nå kompetansemåla i læreplanen for faget gjennom alle tre åra.

Fagrapporten skal innehalde:

* Kompetansemål som det har vore lagt særleg vekt på i 10.klasse
* Arbeidsmåtar og undervisningsorganisering
* Tverrfaglege emne, tema- og prosjektarbeid
* Elevarbeid; særoppgåver, elevforsøk m.m.
* Oversikt over lærestoff m/kildetilvising, sidetal i lærebøker

Rektor godkjenner fagrapporten. Fagrapporten vert gjort kjent for sensor i samband med opplysningane om trekkfag. Kompetansemåla i læreplanen for faget og fagrapporten er grunnlaget for utarbeiding av eksamensoppgåvene. Elevane må ha god kjennskap til rapporten på førehand. Når sperrefristen er ute, må rektor forsikre seg om at kvar elev har eit eksemplar av rapporten i det aktuelle prøvefaget.

## 4.4 Førebuingsdag

Kommunane kan ikkje velje om eksamen skal vere utan førebuingsdel.

Førebuingsdagen skal gjennomførast som ein obligatorisk skuledag der elevane har rett på eit pedagogisk tilbod frå skulen. Det vil seie at eleven skal møte på skulen, ha eit pedagogisk tilbod og ha rettleiing frå lærar.

Førebuingsdagen skal vere rådgjevande og hjelpe elevane til å sjå samanhengen mellom tema/problemstilling og læreplanen for fag.

Dette vert presisert:

* Dei 24 timane må planleggast og nyttast konstruktivt
* Fagrapporten skal gjennomgåast med eleven på førebuingsdagen
* Eleven må gjerast kjend med korleis presentasjonen (t.d. PowerPoint) skal brukast i eksamenssituasjonen, og korleis sensor vurderer framlegget
* Tema/problemstilling frå presentasjonen kan takast med inn i samtalen etter presentasjonen og brukast aktivt
* Tema/problemstilling må knytast til læreplanmål på ungdomstrinnet
* Elevane skal kunne vise sluttkompetanse i faget med bakgrunn i læreplanmåla dei tre siste åra

Rettleiinga på førebuingsdagen må ikkje:

* Gi elevane instruksjonar om ein bestemt løysingsmåte
* Etablere avtalar om korleis elevane skal svare på spørsmåla
* Læraren skal ikkje gå gjennom spesifikke læreplanmål

## 4.5 Gjennomføring av eksamen

### 4.5.1 Prøvesituasjonen:

* Ramma for sjølve eksamen skal vere individuell munnleg eksaminasjon på inntil 30 minutt pr elev.
* Ein lokalt gitt eksamen skal vurderast av to sensorar. Éin av sensorane skal vere ekstern. Den andre sensoren, eksaminator, kan vere faglæraren til eleven, men kommunen kan velje å bruke ein annan sensor enn faglærar. Eksaminator har plikt til å delta i vurderinga saman med sensor. Ved usemje om karakteren, avgjer den eksterne sensoren.
* Munnleg avgangsprøve skal vere eleven sin arena. Eleven skal få vise kva han/ho sit inne med av kunnskap, forståing og innsikt og få vise evne til å formidle denne kunnskapen. Det er viktig at eleven får vise den kompetansen han/ho har, framfor den kompetansen han/ho ikkje har.
* Eksamen startar med at eleven presenterer det tema/den problemstillinga som han/ho har førebudd. Presentasjonen skal vere på maks 10 min. Dette skal vere ein munnleg presentasjon og ikkje ei opplesing, men det er tillate å bruke stikkordsliste.
* Under presentasjon av temaet skal eleven/elevane få snakke utan å verte avbroten av sensor eller faglærar. Dersom det er relevant, skal eleven også ha høve til å presentere spesielle arbeid som t.d. prosjekt eller temaarbeid der dei greier ut om innhaldet, gangen i arbeidet og læringsutbyttet. Eleven må vere budd på å kunne gjere greie for kva for kjelder han/ho har henta opplysningar frå (kjeldetilvising).
* I språkfaga (engelsk og framandspråk) kan det vere aktuelt å erstatte delar av den tida som er tenkt til presentasjon, med ein lytteprøve. I så fall skal dette vere gjort kjent for eleven 24 t før eksamen.
* Etter denne presentasjonen skal det vere ein eksaminasjon på ca. 20 minutt. Eleven sin presentasjon skal vere ei innleiing til denne eksaminasjonen. I tillegg til nokre få spørsmål omkring eleven sin presentasjon, skal eksaminasjonen innehalde spørsmål knytt til heile det temaet eleven fekk tildelt. Temaet må derfor vere så omfattande til at det er naturleg å trekke inn fleire deler av læreplanen under eksaminasjonen.
* Eksaminasjonen tar utgangspunkt i eleven sitt tema, og eksamineringa skal gi kandidatane høve til å syne kompetanse i så stor del av faget som mogleg. Det er viktig at sensorane stiller spørsmål som gjer at eleven får høve til å vise breidde i kompetansen sin. Sensorane skal leite etter elevane sin kompetanse, og ikkje den kompetansen dei eventuelt ikkje har. Dersom det er usemje om kva eleven skal prøvast i, er det den eksterne sensoren som avgjer.
* Elevane sine eigne notat er einaste relevante hjelpemiddel under sjølve eksamen. Dette inkluderer hjelpemiddel som er relevante for å gjennomføre ein førebudd presentasjon. Det kan vere digitale hjelpemiddel eller andre verkty.
* Relevante, faglege hjelpemiddel som t.d. kalkulator, atlas eller ordlister bør vere tilgjengeleg i eksaminasjonsrommet.
* Elevar med særskilde behov skal kunne få dei organisatoriske tilhøva lagt til rette slik at dei kan få vist kompetansen sin. Tiltaka må vere tilpassa behova til eleven så langt råd er, dei skal sikre at eleven får vist kompetansen sin på ein god måte, og skal ikkje innverke på sjølve vurderinga. Rektor skal i god tid informere aktuelle elevar om dette. Foreldra må søkje innan 1.mai, og rektor avgjer så kva ordningar som skal nyttast for eleven. Avgjerda er eit enkeltvedtak som kan påklagast til fylkesmannen.
* Dersom eksaminator/faglærar blir sjuk, kan rektor sette inn ein annan lærar til denne oppgåva.

### 4.5.2 Samhandling mellom faglærar og sensor

Ekstern sensor har hovudansvaret for vurdering av eleven, og faglærar har plikt til å delta i vurdering som sensor. Ved usemje fastset ekstern sensor karakteren. Faglærar er eksaminator ved gjennomføringa. Ekstern sensor kan delta i samtalen med utdjupande spørsmål, men faglærar kan avgjere at spørsmåla skal stillast gjennom faglærar. Elevane skal få dokumentere kompetansen sin i høve til måla i læreplanen for faget. Dei skal òg få høve til å vise innsikt og forståing, og høve til å sette kunnskapane inn i ein heilskapleg samanheng. Både ekstern sensor og faglærar har plikt til å bidra til god kommunikasjon og til å skape tryggleik for elevane.

Det er viktig å presisere at målet med eksaminasjonen er å få fram eleven sin kompetanse i faget.

### 4.5.3 Vurdering og karaktersetting

Elevane skal vurderast individuelt. Forskrift til opplæringslova [§§ 3-7](https://lovdata.no/forskrift/2006-06-23-724/%C2%A73-7) og [3-8](https://lovdata.no/forskrift/2006-06-23-724/%C2%A73-8), gir retningslinjer for fastsettinga av karakter. Det bør nyttast vurderingskriterium utarbeidde av skulen. Vurderingskriteria må vere forankra i læreplanen for faget. Karakteren skal førast på skjema «Utfall av sensur» (eller anna skjema)og underskrivast av sensor og faglærar. Dersom det er usemje om karakteren, avgjer den eksterne sensoren, jf. Forskrift til opplæringslova [§ 3-29, 5. ledd.](https://lovdata.no/forskrift/2006-06-23-724/%C2%A73-29)

Sensorane drøftar vurderinga av eleven, men det er den eksterne sensoren som har det avgjerande ordet når karakteren skal setjast.

Førebuingsdelen er ikkje ein del av vurderingsgrunnlaget, elevene sin førebudde presentasjon er berre eit utgangspunkt for vidare samtale. Eksamenskarakteren skal settast på grunnlag av den kompetansen eleven viser på sjølve eksamen.

Kompetansemåla i læreplanen er utgangspunktet for vurderinga. For å få dei beste karakterane, er det ikkje nok at eleven gjengir faktakunnskap, her må eleven også vise at han/ho kan setje saman kunnskap, vurdere og vise at han/ho kan sjå ting i samanheng og har gjort seg sjølvstendige vurderingar og tankar omkring faget.

Elevane må på førehand få god informasjon om kva krav som blir stilt til dei, og kva kriterie dei blir vurdert etter på den munnlege avgangsprøven. Faglærar er ansvarleg for dette.

Elevar med individuelle opplæringsplanar som vel å gå opp til avgangsprøva, skal vurderast etter same kriteria som andre elevar.

Når ein skal fastsette karakterar, kan det i nokre tilfelle vere ei god hjelp å gjere ei første inndeling ut i frå tre kategoriar:

* *høg grad av måloppnåing (karakterane 5 og 6)*
* *middels grad av måloppnåing (karakterane 3 og 4)*
* *liten grad av måloppnåing (karakterane 1 og 2)*

Sensor og faglærer må i si planleggingstid før sjølve eksamen bli einige om kva som skal forventast av fagleg kompetanse for dei ulike karakterkategoriane.

I vurderinga bør det elles leggast vekt på i kva grad eleven meistrar følgjande punkt:

* *å formulere problemstillingar*
* *å avgrense oppgåva*
* *å gjere greie for definisjonar*
* *å vise forståing og innsikt*
* *å kunne trekke slutningar og reflektere over innhald – ikkje berre presentere fakta*
* *å presentere stoffet fritt og ikkje berre lese opp eit ferdig manus*

Elevane skal få vurderinga si etter kvar eksamen. Dette for å hindre samanlikning, og for å syte for at kvar presentasjon blir vurdert for seg sjølv. Eleven går ut og sensor og faglærar blir einige om kva slags karakter eleven skal få

Elevane får opplyst karakteren rett etter at han/ho har gjennomført prøva – etter at sensorane har hatt ei kort rådslaging. Karakteren skal offentleggjerast med ei enkel munnleg grunngjeving av sensorane med berre eleven til stades.

## 4.5.4 Kvalitetssikring og etterarbeid

#### 4.5.4.1 Dokumentasjon

Ekstern sensor skal gjere notat i høve gjennomføringa.

Notata må oppbevarast inntil 1 år. Desse notata kan verte etterspurte i høve klage eller som dokumentasjon i høve formelle feil som kan vere gjort.

#### 4.5.4.2 Listeføring og avlønning

Skulen har ansvar for å administrere listeføring og avlønning i høve lokal gitt eksamen. Ekstern sensor skriv under karakterlistene ved slutten av eksamensdagen. Rektor godkjenner karakterlistene. Dersom ein eller fleire partar har innvendingar mot gjennomføringa av eksamen, skriv rektor protokoll over forholdet, og dei involverte skriv under protokollen.

Rundskriv LS-3-2004 legg føringar for retningslinjer i høve honorar til sensor.

Ekstern sensor skal gi informasjon om skatt til skulen.

Ein minner om at alle skular må ha eit system for å lagre resultata frå lokalt gitt eksamen forskriftsmessig i kommunane sitt saks- og arkivsystem.

#### 4.5.4.3 Evaluering av retningslinjer for lokalt gitt eksamen

Retningslinjene for lokalt gitt eksamen i samarbeidande kommunar skal evaluerast årleg.

# 5. Instruks for sensor, lærar og elev

## 5.1 Instruks for sensor

***§ 3-29.*** *Lokalt gitt eksamen i grunnskolen*

*Kommunen har ansvaret for gjennomføringa av alle lokale eksamenar. Faglæraren har plikt til å utarbeide forslag til eksamensoppgåver.*

*Eleven skal få vite kva fag han eller ho skal prøvast i, 48 timar før sjølve eksamen. Laurdagar, søndagar, høgtidsdagar og heilagdagar skal ikkje reknast med. Eksamen skal ikkje gjennomførast på måndagar og dagen etter høgtidsdagar og heilagdagar.*

*Munnleg eksamen skal gjennomførast med førebuingsdel. Førebuingsdelen er ein obligatorisk skuledag dagen før eksamen, der alle hjelpemiddel er tillatne. Når førebuingsdelen tek til, 24 timar før sjølve eksamen, skal eleven få oppgitt eit tema eller ei problemstilling. Førebuingsdelen skal ikkje inngå i vurderingsgrunnlaget.*

*Ramma for eksamen på eksamensdagen skal vere munnleg eksamen på inntil 30 minutt per elev.*

*Prøvesvara ved lokalt gitt eksamen skal vurderast av to sensorar. Éin av sensorane skal vere ekstern. Den andre sensoren kan vere faglæraren til eleven. Faglæraren har plikt til å delta i vurderinga som sensor. Dersom det er usemje om karakteren, avgjer den eksterne sensoren.*

*Ved eksamen som krev eksaminator, skal den eine sensoren vere eksaminator. Eksamineringa skal gi elevane høve til å syne kompetanse i så stor del av faget som mogleg. Under eksamen kan elevane prøvast i fleire relevante delar av læreplanen enn det som kan lesast direkte ut av ein førebuingsdel. I eksamenstida ved munnleg eksamen skal eleven presentere temaet eller problemstillinga som han eller ho har førebudd i førebuingsdelen. Dersom det er usemje om kva eleven skal prøvast i, er det den eksterne sensoren som avgjer.*

*(Vidare er det brukt nemningane faglærar og sensor for lettare å skilje rollene).*

## 5.1.1 Ekstern sensor sine oppgåver i samband med munnleg avgangsprøve

1. Ei veke før elevane får melding om faget får ekstern sensor melding frå sin rektor om alle nødvendige opplysningar om prøvestad/fag for å førebu gjennomføring av prøva – inkl. den aktuelle fagrapporten.
2. Så snart faglærar har utarbeidd framlegg til tema, blir ekstern sensor kontakta av faglærar for diskusjon rundt gjennomføring og vurderingskriterier. Dersom det er usemje om kva eleven skal prøvast i, er det den eksterne sensoren som avgjer.
3. Ekstern sensor er hovudansvarleg for å vurdere om dei tema som vert gitt er i tråd med læreplanen og femner vidt nok.
4. Ekstern sensor møter på den aktuelle skulen minst ein time før prøven startar og går då igjennom opplegget saman med eksaminator.
5. Ekstern sensor lyttar til eleven sin presentasjon og deltar så vidare i samtalen mellom elev og eksaminator der det er naturleg.
6. Sensorane skal diskutere vurderinga av eleven, men det er ekstern sensor som er ansvarleg for å setje den endelege karakteren.
7. Sensorane skal gjere karakteren med ei enkel munnleg grunngjeving kjent for eleven relativt umiddelbart etter prøven.
8. Sensorane må passe på at det ikkje skjer formelle feil under avviklinga av eksamen.
9. Ved eventuelle klager må sensorane lage skriftleg uttale til klagen.

## 5.1.2 Melderutinar

Ei veke før sperrefristen går ut gir rektorane nødvendige (konfidensielle) opplysningar til faglærar og til skulen sensor kjem frå (fag, namn på faglærar/sensor, parti og tal på elevar, tidspunkt for prøva, fagrapport, instruks for munnleg prøve).

Faglærar tek straks (same dag) kontakt med sensor.

Faglærar kjem med forslag til tema/problemstillingar. Sensor og faglærar drøftar tema/problemstillingar og blir einige om endeleg utforming.

Sensor må setje seg inn i sentralt og lokalt gitte styringsdokument.

Sensor må setje seg inn i faglærarrapporten og kompetansemåla for faget.

Sensor passer på at tema/problemstillingar er i tråd med måla i læreplanen og at dei femner vidt nok.

Sensor og faglærar drøftar vektlegging av vurderingskriteria og bruk av taksonomi.

Sensor tek sjølv kontakt med faglærar eller eksamensskulen om han ikkje har høyrt noko etter to dagar.

## 5.1.3 Prøvemodell

Eleven skal få beskjed om kva for fag han/ho kjem opp i , 48 timar før eksamen. Meldinga til elevane bør komme så nær 48 timar før eksamenen startar, men ikkje mindre enn 48 timar før første kandidat skal prøvast.

Munnleg eksamen skal gjennomførast med obligatorisk førebuingsdel, og førebuingsdelen startar 24 timar før eksamen startar.

Elevane kan arbeide åleine eller i par.

I førebuingstida skal elevane møte på skulen og ha tilgang på rettleiing frå ein lærar. Førebuingsdelen bør vere rettleiande og hjelpe elevane til å sjå samanhengen mellom tema/problemstilling og læreplan.

I førebuingstida har elevane tilgang til alle relevante hjelpemiddel, blant anna IKT.

Tema/problemstilling:

Skulen skal gje elevane eit tema eller ei problemstilling å arbeide med i førebuingsdelen, og det er ingen ting i vegen for at elevane får eit tema med ei tilhøyrande problemstilling, eller ei problemstilling avgrensa til eit tema.

Temaet/problemstillinga må vere tilstrekkeleg omfattande til at det vil vere naturleg å trekkje inne fleire delar av læreplanen under sjølve eksamineringa.

Eleven skal ikkje få vite kva spørsmål og problemstillingar som vil vere gjenstand for sjølve eksamineringa. Presentasjonen som vert utarbeidd i førebuingsdelen er ikkje ein del av vurderingsgrunnlaget, men eit utgangspunkt for vidare samtale.

## 5.1.4 Eksamen

Eksamen varer inntil 30 minutt (60 minutt for par).

Eksamen har ei klar 2-deling:

1) *Presentasjon av tema/problemstilling* i inntil 10 minutt (20 minutt for par) - utan å bli avbroten - til å presentere resultatet av arbeidet i førebuingstida.

Presentasjonen bør ikkje lesast opp frå eit ferdigskrive manus, men framførast munnleg med utgangspunkt i ein kort disposisjon eller ei momentliste eleven har med. Disposisjonen/momentlista kan leggjast fram for sensor. Om eleven ønskjer det, kan han til dømes bruke tavle, lysark, IKT, bilete eller gjenstandar for å illustrere stoffet.

Om eleven begynner å lese opp frå eit ferdig manus, bør faglærar eller sensor straks gi beskjed om at dette ikkje er meininga, for å hjelpe eleven til ein betre prestasjon.

Om eleven ikkje er ferdig etter avtalt tidsbruk, bør eleven informerast om når det er eitt minutt igjen og stoppast om presentasjonen ikkje er ferdig 1-2 minutt over. Dette kan ein seie til eleven før eksamen startar.

2) *Eksaminering* i faget med utgangspunkt i presentasjonen.

Presentasjonen skal vere utgangspunkt for eksamineringa. I tillegg til eleven sin presentasjon, skal utspørjinga bestå av spørsmål/samtale knytt til det temaet/problemstillinga eleven har presentert. Temaet/problemstillinga må vere tilstrekkeleg omfattande slik at det fell naturleg å trekkje inn fleire delar av læreplanen under sjølve eksamineringa. Det kan i prinsippet bli stilt spørsmål frå alle kompetansemål for læreplanen i faget. Dette for at eleven skal ha høve til å vise sin kompetanse i ein så stor del av faget som muleg.

Om eleven ikkje kan svare på eit spørsmål, kan spørsmålet formulerast om eller ein kan stille eit nytt.

Både faglærar og sensor må gjennom kroppsspråk vise at dei følgjer med og er positive til eleven si framlegging.

Eksamen bør alltid avsluttast med: ”Har du fått sagt det du ville?”

## 5.1.5 Karakter

Forarbeidet til presentasjon og presentasjonsform skal ikkje inngå i grunnlaget for vurdering.

Det er den kompetansen eleven viser under sjølve eksaminasjonen, som skal vurderast.

Det er difor viktig å understreke at eleven må få spørsmål som gir eleven høve til å vise kompetanse i ein så stor breidde av faget som muleg.

Det kan såleis bli stilt spørsmål frå alle kompetansemål i læreplanen for faget.

Karakteren skal vise i kva grad eleven har nådd kompetansemåla i læreplanen. Sensor og faglærar drøftar og fastset karakter med dette som grunnlag.

Vurderinga skal vere individuell, så det er ikkje muleg å gi felles karakter til par.

Om faglærar og sensor ikkje blir einige, er det sensor som tek den endelege avgjerda.

Eleven kan komme inn igjen for å få tilleggsspørsmål om det er vanskeleg for sensor å ta den endelege avgjerda om karakteren. Dette er opp til sensor.

Elevane blir kalla inn ein og ein for å få vite karakteren.

Dette skal skje etter kvar eksaminering når eleven har avlagt eksamen.

Det vert presisert at eleven skal eksaminerast med grunnlag i aktuelle kompetansemål, og karakteren skal fastsetjast ut frå graden av måloppnåing knytt til nemnde grunnlag. Andre samanlikningar er ikkje relevant og legalt i eksaminasjonen av eleven.

Sensor gir eleven resultatet.

## 5.1.6 Klage

Ved munnleg avgangsprøve kan ein berre klage på formelle feil, ikkje på sjølve karakteren. Formelle feil kan t.d. vere inhabilitet, feil ved oppnemning av sensor, at eleven vert forstyrra/uroa under sjølve prøven eller at dette reglementet for munnleg avgangsprøve vert brote på andre måtar.

Sensor må passe på at det ikkje blir gjort formelle feil. Ein formell feil er at eksamensinstruksen ikkje blir følgt, eller at det skjer noko uventa som får betyding for eleven sin prestasjon.

Ved klage skal både sensor og faglærar skrive rapport. I sensor sin kommentar til eleven si klage, må sensor kommentere den formelle feilen det er klaga på. Om elevane også er ueinige i karakteren dei har fått, treng ikkje sensor grunngje karaktersettinga sidan det berre er formelle feil det kan klagast på.

Ved klage på munnleg avgangsprøve innhentar rektor fråsegn frå sensor og eksaminator og sender desse fråsegnene og klagen saman med si eiga fråsegn til Fylkesmannen. Dersom klagaren får medhald i klage over munnleg avgangsprøve, skal karakteren annullerast, og klagaren har rett til å gå opp til ny avgangsprøve. Dersom klagaren vel å gå opp til ny munnleg avgangsprøve, skal prøvesvaret vurderast av ny sensor.

## 5.1.7 Tilhøve mellom lokal instruks og opplæringslova m/merknader

Ved tvilstilfelle knytt til gjennomføring av lokal gitt eksamen, gjeld opplæringslova m/merknader framfor den lokale instruksen. Skuleeigar har tolkingsansvar overfor skulane.

## 5.2 Instruks for faglærar

***§ 3-29.*** *Lokalt gitt eksamen i grunnskulen Kommunen har ansvaret for gjennomføringa av alle lokale eksamenar. Faglæraren har plikt til å utarbeide forslag til eksamensoppgåver. Eleven skal få vite kva fag han eller ho skal prøvast i, 48 timar før sjølve eksamen. Laurdagar, søndagar, høgtidsdagar og heilagdagar skal ikkje reknast med.*

*Eksamen kan organiserast i to delar, der den første delen er ei førebuing og den andre delen er sjølve eksamen. Førebuingsdelen startar 24 timar før eksamen og skal ikkje inngå i vurderingsgrunnlaget.*

*Ramma for eksamen på eksamensdagen skal vere munnleg eksamen på inntil 30 minutt per elev, der 1/3 av tida går med til presentasjon av tema/problemstilling.*

*Prøvesvara ved lokalt gitt eksamen skal vurderast av to sensorar. Éin av sensorane skal vere ekstern. Den andre sensoren kan vere faglæraren til eleven. Faglæraren har plikt til å delta i vurderinga som sensor. Dersom det er usemje om karakteren, avgjer den eksterne sensoren.*

*Ved eksamen som krev eksaminator, skal den eine sensoren vere eksaminator. Eksamineringa skal gi elevane høve til å syne kompetanse i så stor del av faget som mogleg. Dersom det er usemje om kva eleven skal prøvast i, er det den eksterne sensoren som avgjer.*

*(Vidare er det brukt nemningane faglærar og sensor for lettare å skilje rollene).*

## 5.2.1 Melderutinar

Ei veke før sperrefristen går ut gir rektorane nødvendige (konfidensielle) opplysningar til faglærar/sensor ved eigen skule (fag, namn på faglærar/sensor, parti og tal på elevar, tidspunkt for prøva, fagrapport, instruks for munnleg prøve).

Faglærar tek straks (same dag) kontakt med sensor.

Faglærar kjem med forslag til tema/problemstillingar. Sensor og faglærar drøftar framlegg til tema/problemstillingar og blir einige om endeleg utforming.

Ved sperrefristen får faglærar vite kva for elevar som er trekte ut til prøva.

Sensor må setje seg inn i sentralt og lokalt gitte styringsdokument.

Sensor må setje seg inn i faglærarrapporten og kompetansemåla for faget.

Sensor passer på at tema/problemstillingar er i tråd med måla i læreplanen og at dei femner vidt nok.

Sensor og faglærar drøftar vektlegginga av vurderingskriteria og bruk av taksonomi.

Skulen/faglærar set opp tidsplan for gjennomføring av eksamen til sperrefrist (Intervall 30/60 minutt).

## 5.2.2 Fagrapport

Saman med elevane utarbeidar faglæraren fagrapporten. Rapporten er grunnlaget for prøva, og elevane blir prøvde i det lærestoffet som er teke med i fagrapporten.

Innhaldet i rapporten må vise breidde i høve til måla for faget, og vere i samsvar med den opplæringa elevane har fått og dei arbeidsmåtane som er nytta.

Elevane kan få høve til å presentere prosjekt dei har arbeidd med, og som har relevans til det aktuelle faget. Elevar som har arbeidd med mappe, kan få høve til å presentere delar av innhaldet i mappa. Dersom det er aktuelt å prøve elevane i stoff

knytt til prosjektarbeid, særoppgåver, mappe o.l., må dette gå fram av fagrapporten. Det er utarbeidd ein mal som kan nyttast.

Fagrapporten skal innehalde:

* Kompetansemål som det har vore lagt særleg vekt på i 10.klasse
* Arbeidsmåtar og undervisningsorganisering
* Tverrfaglege emne, tema- og prosjektarbeid
* Elevarbeid; særoppgåver, elevforsøk m.m.
* Oversikt over lærestoff m/kildetilvising, sidetal i lærebøker

Fagrapporten skal leverast rektor innan 1.mai.

## 5.2.3 Faglærar/eksaminator sine oppgåver i samband med munnleg avgangsprøve

1. Faglærar syter gjennom ungdomsskuletida for at elevane får god informasjon og trening i munnlege prøveformer.
2. Faglærar utarbeider i samråd med elevane ein fagrapport for faget. Fagrapporten skal innehalde opplysningar om korleis elevane har arbeidd for å nå kompetansemåla. (Fagstoff, fordjuping, arbeidsformer, vurderingsformer m.m.) Rapporten skal leverast til rektor for godkjenning seinast ein månad før den munnlege eksamensdagen.
3. Faglærar får melding om prøvefag ei veke før elevane får melding om prøvefag. Denne opplysinga er konfidensiell!
4. Faglærar lagar så framlegg til opne tema og tar kontakt med sensor for eventuelle avklaringar og innspel.
5. Med utgangspunkt i oppsett tema, skal faglærar diskutere med sensor korleis ein kan, på ein god måte, gjennomføre eksaminasjonen.
6. Dersom det er usemje om kva eleven skal prøvast i, er det den eksterne sensoren som avgjer.
7. Med utgangspunkt i tildelt tema 24 timar før eksamen, er det forventa at eleven skal velje eit tema for presentasjon i første del av eksamen.
8. Etter at elevane har fått tildelt tema (24 timar før sjølve avgangsprøven), har han/ho krav på rettleiing av tilgjengeleg faglærar, men tida skal ikkje organiserast som undervisningstid.
9. Dersom skuleadministrasjonen ikkje bestemmer noko anna, er faglærar eksaminator og ein av sensorane under eksamen.
10. Sensorane møtest i god tid før sjølve eksamen startar for å drøfte detaljar rundt gjennomføringa og vurderinga.
11. Begge sensorane skal delta i vurderinga, men det er den eksterne sensoren som har det avgjerande ordet ved fastsetting av karakteren.
12. Ved eventuell klager må sensorane lage skriftleg uttale til klagen.

## 5.2.4 Prøvemodell

Eleven skal få beskjed om kva for fag han/ho kjem opp i , 48 timar før eksamen. Meldinga til elevane bør komme så nær 48 timar før eksamenen startar, men ikkje mindre enn 48 timar før første kandidat skal prøvast.

Munnleg eksamen skal gjennomførast med obligatorisk førebuingsdel, og førebuingsdelen startar 24 timar før eksamen startar.

Elevane kan jobbe åleine eller i par. Det kan gjerast unntak frå regelen om faste par i språkleg fordjuping/framandspråk. (NB! Elevane kan ikkje tvingast inn i par). Para må ha same faglærar. Elevane kan velje om dei vil vere åleine eller i par frå fag til fag.

I førebuingstida har elevane krav på rettleiing frå lærar og har tilgang til alle relevante hjelpemiddel, blant anna IKT.

Elevane har høve til å skrive stikkord/notat i førebuingstida.

Gangen i munnleg eksamen:

Dag 1: Eleven får melding om trekkfag (48 timar før eksamen)

Dag 2: Førebuing

* Eleven trekkjer tema/problemstilling.
* Elevane har frammøteplikt og har rett til rettleiing i førebuingsdelen frå ein lærar. Førebuingsdagen bør vere rettleiande og hjelpe eleven til å sjå samanhengen mellom tema/problemstilling og læreplan.
* Elevane må gi beskjed om kva utstyr dei treng på eksamen (NB! Om det oppstår teknisk svikt ved utstyret, må elevane likevel kunne legge fram arbeidet sitt).

Dag 3: Munnleg eksamen

* Elevane må møte seinast 30 minutt før eksaminasjonen startar.
* Faglærar har ansvaret for at det avtalte tekniske utstyret er på plass i eksamensrommet.

Tema/problemstilling:

Temaet/problemstillinga må vere tilstrekkeleg omfattande slik at det fell naturleg å trekkje inn fleire delar av læreplanen under sjølve eksamineringa. Elevane må difor få tema/problemstillingar som gjer at dei får høve til å vise innsikt og forståing, og til å sette kunnskap inn i ein heilskapleg samanheng. Tema/problemstilling må såleis dekkje ei viss breidd i faget.

Elevane må dessutan få tema/problemstillingar som er av ein type dei er vande med å løyse.

Elevane bør få høve til å presentere prosjekt dei har arbeidd med som har relevans i det aktuelle teamet/problemstillinga. Elevar som har arbeidd med mappe, kan få høve til å presentere delar av innhaldet i mappa.

Tema/problemstillingar i språkfaga kan innehalde ein lyttedel.

Det er ikkje krav til korleis produktet skal sjå ut.

## 5.2.5 Eksamen

Eksamen varer inntil 30 minutt (60 minutt for par)

Eksamen er delt i to:

1) *Presentasjon* i inntil 10 minutt (20 minutt for par) - utan å bli avbroten - til å presentere resultatet av arbeidet i førebuingstida.

Presentasjonen bør ikkje lesast opp frå eit ferdigskrive manus, men framførast munnleg med utgangspunkt i ein kort disposisjon eller ei momentliste eleven har med. Disposisjonen/momentlista kan leggjast fram for sensor. Om eleven ønskjer det, kan han til dømes bruke tavle, lysark, IKT, bilete eller gjenstandar for å illustrere stoffet.

Om eleven begynner å lese opp frå eit ferdig manus, bør faglærar eller sensor straks gi beskjed om at dette ikkje er meininga, for å hjelpe eleven til ein betre prestasjon.

Om eleven ikkje er ferdig etter avtalt tidsbruk, bør eleven informerast om når det er eitt minutt igjen og stoppast om presentasjonen ikkje er ferdig 1-2 minutt over. Dette kan ein seie til eleven før eksamen startar.

2) *Eksaminering* i faget med utgangspunkt i presentasjonen.

I tillegg til eleven sin presentasjon, skal utspørjinga bestå av spørsmål/samtale knytt til det temaet/problemstillinga eleven har presentert. Temaet/problemstillinga må vere tilstrekkeleg omfattande slik at det fell naturleg å trekkje inn fleire delar av læreplanen under sjølve eksamineringa. Det vil i prinsippet bli stilt spørsmål frå alle kompetansemål for læreplanen i faget. Dette for at eleven skal ha høve til å vise sin kompetanse i ein så stor del av faget som muleg.

Om eleven ikkje kan svare på eit spørsmål, kan spørsmålet omformulerast eller ein kan stille eit nytt.

Både faglærar og sensor må gjennom kroppsspråk vise at dei følgjer med og er positive til eleven si framlegging.

Eksamen bør alltid avsluttast med: ”Har du fått sagt det du ville?”

## 5.2.6 Karakter

Forarbeidet til presentasjon og presentasjonsform skal ikkje inngå i grunnlaget for vurdering.

Det er den kompetansen eleven viser under sjølve eksaminasjonen, som skal vurderast.

Det er difor viktig å understreke at eleven må få spørsmål som gir eleven høve til å vise kompetanse i ein så stor breidde av faget som muleg.

Det kan såleis bli stilt spørsmål frå alle kompetansemål i læreplanen for faget.

Karakteren skal vise i kva grad eleven har nådd kompetansemåla i læreplanen. Sensor og faglærar drøftar og fastset karakter med dette som grunnlag.

Vurderinga skal alltid vere individuell, så det er ikkje muleg å gi felles karakter på par.

Om faglærar og sensor ikkje blir einige, er det sensor som tek den endelege avgjerda.

Eleven kan kome inn igjen for å få tilleggsspørsmål om det er vanskeleg for sensor å ta den endelege avgjerda om karakteren. Dette er opp til sensor.

Elevane blir kalla inn ein og ein for å få vite karakteren.

Dette skjer normalt etter kvar eksaminering når eleven har avlagt eksamen.

Det vert presisert at eleven skal eksaminerast med grunnlag i aktuelle kompetansemål, og karakteren skal fastsetjast ut frå graden av måloppnåing knytt til nemnde grunnlag. Andre samanlikningar er ikkje relevant og legalt i eksaminasjonen av eleven.

Sensor gir eleven resultatet.

## 5.3 Instruks for elev

## 5.3.1 Prøvemodell

Du skal få beskjed om kva for fag du kjem opp i , 48 timar før eksamen. Meldinga bør komme så nær 48 timar før eksamenen startar, men ikkje mindre enn 48 timar før første elev skal prøvast.

Munnleg eksamen skal gjennomførast med obligatorisk førebuingsdel, og førebuingsdelen startar 24 timar før eksamen startar.

Gangen i munnleg eksamen:

Dag 1: Du får melding om trekkfag (48 timar før eksamen)

Dag 2: Førebuing

* Du trekkjer tema/problemstilling.
* Du har frammøteplikt og har rett til rettleiing i førebuingsdelen frå ein lærar. Førebuingsdagen bør vere rettleiande og hjelpe deg til å sjå samanhengen mellom tema/problemstilling og læreplan.
* Du må gi beskjed om kva utstyr dei treng på eksamen (NB! Om det oppstår teknisk svikt ved utstyret, må elevane likevel kunne legge fram arbeidet sitt).

Dag 3: Munnleg eksamen

* Du må møte seinast 30 minutt før eksaminasjonen startar.
* Faglærar har ansvaret for at det avtalte tekniske utstyret er på plass i eksamensrommet.

Du kan jobbe åleine eller i par. Om du skal vere i par må de ha same faglærar, og para er faste. Du kan velje om du vil vere åleine eller i par frå fag til fag. Det kan gjerast unntak frå regelen om faste par i språkleg fordjuping/framandspråk.

I førebuingstida har du tilgang til alle relevante hjelpemiddel, blant anna IKT.

Du har høve til å skrive stikkord/notat i førebuingstida.

Fagrapporten er grunnlaget for prøva, og du blir prøvd i det lærestoffet som er teke med i rapporten. Det er ikkje krav til korleis produktet skal sjå ut.

## 5.3.2 Eksamen

Eksamen varer inntil 30 minutt (60 minutt for par)

Eksamen er delt i to:

1) *Presentasjon av tema/problemstilling* i inntil 10 minutt (20 minutt for par) - utan å bli avbroten - til å presentere resultatet av arbeidet i førebuingstida.

Presentasjonen bør ikkje lesast opp frå eit ferdigskrive manus, men framførast munnleg med utgangspunkt i ein kort disposisjon eller ei momentliste. Disposisjonen/momentlista kan leggjast fram for sensor. Om du ønskjer det, kan du til dømes bruke tavle, lysark, IKT, bilete eller gjenstandar for å illustrere innhaldet/stoffet.

2) *Eksaminering* i faget med utgangspunkt i presentasjonen.

Du vil kunne å få spørsmål som går utover presentasjonen slik at du får høve til å vise kompetansen din i ein så stor del av faget som muleg.

## 5.3.3 Karakter

Sensor og faglærar blir einige om kva karakter du skal ha med bakgrunn i samtalen. Forarbeidet til presentasjon og presentasjonsform skal ikkje inngå i grunnlaget for vurdering.

Vurderinga er individuell, så om du er i par med ein annan elev kan de få ulike karakterar.

Det er den enkelte elev sin kompetanse som vert vurdert, og karakteren blir fastsett etter ei heilskapsvurdering av samtalen/diskusjonen.

Du kan bli bedt om å komme inn igjen for å få tilleggsspørsmål.

Du får vite karakteren når du har avlagt eksamen.

## 5.3.4 Klage

Ved munnleg eksamen kan det berre klagast på formelle feil som kan ha noko å seie for resultatet.

Ein formell feil er at eksamensinstruksen ikkje blir følgt, eller at det skjer noko uventa som får betyding for din prestasjon.

# 6. Vedlegg

* Faglærarrapport, mal
* Sensortildelingsskjema
* Oversikt over prøveparti, skjema
* Sensorregistreringsskjema
* Milepelsplan
* Retningslinjer for avlønning
* Skjema for avlønning